**Referat til Bestyrelsesmøde**

**Tirsdag den 5. april 2022 kl. 17.00. Klubhuset.**

**Dagsorden:**

Pkt. 1: **Bemærkninger til ref.** af BE-møde d. 1 marts 2022.

Pkt. 2: **Planlægning af Storebæltsløbet -22: IB.**

* Status på planlægningen, tilmeldinger
* Medhjælpere
* Målportal og telt

Pkt. 3: **DGI/Slagelse kommune. Oplevelsesturer TdF.**

* Informationsmøde onsdag d. 6.4. 2022.   
  Fri Bike Shop. Hvem deltager fra SCRM? Præsentation af SCRM tur program.
* Oplevelsesturer. 1 – 15 & 29 maj. Hvilket segment går vi efter?  
  Forslag til turer er landevej alle, landevej for kvinder og MTB/Gravel.  
  Hold kaptajner? Forplejning? Medhjælpere, andet?
* Den gode velkomst. Møde med Carina fra DGI.

Pkt. 4: **Klubturer for året og fællesarrangement.**

* Tur. Hallandsåsen Kr. Himmelfartsdag
* Kaffe - kage ture.
* Madpakketur
* Pølsevogn
* Klubaftenen. Temaer?

Pkt. 5: **Facebook og hjemmeside.**

* Skal der gøres noget for at skabe interesse for vores klub?
* Betaling af mailbox

Pkt. 6: **Eventuelt. Herunder gode ideer.**

**Pkt. 1: Ingen kommentarer til referatet.**

**Pkt. 2: Planlægning af Storebæltsløbet - 2022: Ved Ib P Jensen.**Alle ansøgninger er godkendt. Slagelse Kommune, Politi, Præhospital og Race Marshals.

Pt. er der godt 157 tilmeldte, hvilket er langt fra det antal vi har haft på tilsvarende tidspunkt i 2019. Der forventes at der kommer flere tilmeldinger. Der bliver gjort en indsats på at promovere løbet via Facebook og mails til andre cykelklubber på Sjælland.  
Ib gav en grunddig gennemgang planen og fordelingen af opgaver til hjælperne. Det ser ud til at alle poster er på plads.   
Et stort tak til Ib for den fine status på Storebæltsløbet.  
Mål portal. Afhentning aftales med Slagelse Kommune

**Pkt. 3: DGI/Slagelse kommune. Oplevelsesturer TdF.**

Informationsmøde om disse oplevelsesturer afholdes onsdag d. 6.4. 2022. Grundet for få tilmeldinger (3 stk.) til dette arrangement bliver det aflyst.   
Til trods for ovennævnte aflysning planlægges der med følgende ture.   
**Søndag den 1. maj kl. 10.00.** MTB / Gravel bike tur ca. 25 km rundt om Slagelse på grusstier og gennem Lystskoven. Tilbuddet er for kvinder mænd og kvinder, nybegyndere og let øvede, og der har en egnet cykel for dette terræn.  
**Søndag den 15. maj kl. 10.00**. Tur landevej 40 til 50 km rundt om Slagelse på asfalterede veje. Tilbuddet er for kvinder og mænd, nybegyndere og let øvede, som har en racer cykel.  
**Søndag den 29. maj kl. 10.00.** Tur landevej ca. 30 km rundt om Slagelse på asfalterede veje. Tilbuddet er for kvinder, nybegyndere og let øvede, som har en racer cykel (evt. citybike).  
Der arbejdes med at finde holdleder og hjælpere til ovennævnte. Der er dog allerede en del navne på plads.

DGI Kursus ”Den gode velkomst” af nye medlemmer blev gennemført d. 23.3.2022. Deltagere var bestyrelsen og holdkaptajner. Carina fra DGI gav nogle gode tips til, hvad klubben kunne gøre for tage godt imod potentielle nye medlemmer, når disse kom til vores træning. Samt hvad klubben kunne gøre med vores hjemmeside og Facebook. Der var mange gode tips som bestyrelse vil arbejde videre med.   
DGI Kaptajnskursus d. 27.3.2022. (Anders P, Anette H og Gunnar deltog).

Klubben har fået tilbud om 1 år gratis medlemskab i DGI for deltagelse i afvikling af ovennævnte TdF arrangementer, som der takkes ”ja” til.

**Pkt. 4:** **Klubturer for året og fællesarrangement.**

* Tur. Hallandsåsen Kr. Himmelfartsdag d. 26.5. Turen gennemføres. Der ca. 25 deltagere fra klubben, men der må gerne komme flere. Der er i alt 40 pladser og overskydende pladser forsøges afsat til nærliggende klubber.
* TV dag, World Tour løb d. 3.4.2022. Flandern rundt. Der deltog 12 af klubbens medlemmer ved dette arrangement. Positive tilbagemeldinger, der bliver set på et tilsvarende arrangement.
* Kaffe - kage ture. Madpakketur. Pølsevogn. Endelig plan kommer først i maj
* Klubaftenen. Temaer?  
  Den næsten klubaften handler om Storebæltsløbet og klubturer.  
  Der er tilbud om Bundesligaens historie.  
  Bestyrelse arbejder på et program til efter sommeren, men hører gerne om flere ønsker eller tilbud fra medlemmerne.

**Pkt. 5: Facebook og hjemmeside.**

Emnet blev kortvarig behandlet. Bestyrelse arbejde videre med dette.   
Jo mere ”trafik” der på klubben Facebook side, jo længere kommer budskabet ud til flere Facebook brugere. Her er det vigtigt at huske at en likes, en kommentar og en deling påvirker meget, hvor synlig klubben bliver. Husk. Giv likes 👍

**Pkt. 6:** **Eventuelt. Herunder gode ideer. Input fra deltager til klubaften**

Stille op til andre motionsløb som ”hold” som Rynkeby.

Med venlig hilsen

Lars E